
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 204 6219/4876/0022 (1) 

Καθορισμός μηνιαίας αποζημίωσης του Προέδρου και των 
μελών του Τ.Σ. του Ο.Σ.Κ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Α.Ν. 627/68 «Περί Οργανισμού 
Σχολικών Κτιρίων και συστάσεως κ.λ.π». 

2. Την αριθμ. ΣΤ1/523/7.5.96 απόφαση του Υπουργού 
Εθνικής Παιδείας και θρησκευμάτων «Περί διορισμού με¬ 
λών του Τ.Σ. του Ο.Σ.Κ. (ΦΕΚ 356/Β/16.5.96). 

3. Τις διατάξεις του άρθρου 19 του Ν. 2470/97 παρ. 2 
«Αναμόρφωση μισθολογίου προσωπικού της Δημόσιας 
Διοίκησης και άλλες συναφείς διατάξεις». 


4. Την αριθμ. 2009901/956/0022/11.2.98 εγκύκλιο 
του Υπουργείου Οικονομικών. 

5. Το γεγονός ότι από τις διατάξεις της απόφασης αυτής 
προκαλείται δαπάνη ύψος 5.000.000 περίπου δραχμών 
ετησίως, σε βάρος του προϋπολογισμού του Ο.Σ.Κ., η 
οποία καλύπτεται από την πίστωση που εγγράφεται στον 
ΚΑΕ 0289, «Αποζημίωση για συμμετοχή σε συμβούλια ή 
επιτροπές», αποφασίζουμε: 

Καθορίζουμε τη μηνιαία αποζημίωση για τον Πρόεδρο, 
τα μέλη και τη Γραμματέα του Τεχνικού Συμβουλίου του 
Ο.Σ.Κ. για την συμμετοχή τους στις συνεδριάσεις αυτού, 
ως εξής: 

α. Στον Πρόεδρο, ποσό δρχ. 65.000 
β. Στα μέλη, ποσό δρχ. 48.000 
γ. Στη Γραμματέα ποσό δρχ. 40.000 
Σε περίπτωση απουσίας οποιυδήποτε μέλους το ανα¬ 
πληρωματικό μέλος αμείβεται ανάλογα με τη συμμετοχή 
του στον αριθμό συνεδριάσεων. 

Από την ημερομηνία ισχύος της παρούσας καταργείται 
η αριθμ. 2034040/3765/4.7.95 όμοια. 

Η ισχύς της παρούσας άρχεται από 30.7.97, ημερομη¬ 
νία ισχύος της αντίστοιχης απόφασης αριθμ. 2044974/ 
7129/0022 καθορισμού μηνιαίας αποζημίωσης του προέ¬ 
δρου και των μελών του Δ.Σ. του Ο.Σ.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡ. Δ. ΑΡΣΕΝΗΣ 

- ♦- 

Αριθ. 2046697/4929/0022 (2) 

Υπερωριακή εργασία μονίμου διοικητικού προσ/κού του 
ΙΚΑ για το Β' εξάμηνο 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ & ΚΟΙΝΩΝΙΚΩΝ 

ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ 40/21.3.97) 
«Αναμόρφωση μισθολογίου προσωπικού της Δημ. Διοίκη¬ 
σης και άλλες διατάξεις», όπως τροποποιήθηκε με το άρ¬ 
θρο 15 του Ν. 2592/98 (ΦΕΚ 57/Α/18.3.98) και το άρθρο 

θρο 15 του Ν. 2592/98 (Φ£Κ 57/Α/18.3.98) και το άρθρο 
10 του Ν. 2606/98. 

2. Την αριθμ. 2022941/2297/0022/7.4.98 εγκύκλιο 
του Γ.Λ.Κ. με θέμα «Κοινοποίηση των διατάξεων του άρ¬ 
θρου 15 του Ν. 2592/98 για υπερωριακή εργασία». 

3. Την 653/17.5.82 απόφαση του Υπουργού Κοινωνι¬ 
κών Υπηρεσιών καθορισμού ωραρίου εργασίας υπαλλή¬ 
λων εξωτερικού ελέγχου εσόδων ΙΚΑ. 

4. Την ανάγκη υπερωριακής απασχόλησης των διοικητι¬ 
κών υπαλλήλων του ΙΚΑ για τον έλεγχο ανεξέλεγκτων επι¬ 
χειρήσεων, την διεκπεραίωση εκθέσεων ελέγχου της ΕΥ- 
ΠΕΕ, την εκκαθάριση των αποπερατωθέντων οικοδομο- 
τεχνικών έργων, την λήψη όλων των αναγκαστικών μέτρων 
για την είσπραξη των οφειλών, την θεώρηση ασφ/κών βι¬ 
βλιαρίων, την απογραφή συντ/χων για το έργο δημιουρ¬ 
γίας ΕΜΑΕΣ - ΑΜΚΑ, την έκδοση συνταξιοδοτικών απο¬ 
φάσεων, την ανακεφαλαίωση του χρόνου ασφάλισης εκ¬ 
κρεμών αιτημ;ατων για συ νταξιοδότηση, την εκτέλεση συ- 
νταξιοδοτικών αποφάσεων, την σύνταξη ισολογισμών - 
απολογισμών προηγουμένων ετών, την άμεση εφαρμογή 
των διατάξεων των Ν. 2556/97 «Μέτρα κατά της εισφορο- 
διαφυγής» και του Ν. 2592/98 και την επίσπευση διαδικα¬ 
σίας οικοδομικού προγράμματος. 

5. Το γεγονός ότι η δαπάνη που προκαλείται με την από¬ 
φαση αυτή ανέρχεται για το Β' εξάμηνο στο ποσό των δύο 
δις διακοσίων ογδόντα εκατομμυρίων (1.280.000.000) 
δρχ. περίπου και θα βαρύνει την εγγεγραμμένη πίστωση 
στον προϋπολογισμό του Ταμείου έτους 1998. 

6. Την αριθμ. 1107147/1239/0006Α/4.10.96 από¬ 
φαση ανάθεσης αρμοδιοτήτων στους Υφυπουργούς Οικο¬ 
νομικών. 

7. Την 80078/4.10.96 (ΦΕΚ 924/Β78.10.96) από¬ 
φαση μεταβίβασης αρμοδιοτήτων στους Υφυπουργούς 
Εργασίας & Κοινωνικών Ασφαλίσεων, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας για τους μόνιμους διοικητικούς υπαλλήλους του 
ΙΚΑ και για χρονικό διάστημα από 1.7.98 μέχρι 31.12.98, 
ως εξής: 

- Υπερωριακή εργασία που παρέχεται κατά τις απο¬ 
γευματινές ώρες και μέχρι την 22η ώρα. 

Για πέντε χιλιάδες -5.000- διοικητικούς υπαλλήλους 
δύο εκατομμύρια εβδομήντα τρεις χιλιάδες -2.073.000- 
ώρες. 

- Νυχτερινή εργασία που παρέχεται από την 22η ώρα, 
μέχρι την 6η πρωινή πέραν της υποχρεωτικής. 

Για χίλιους τριακόσιους εβδομήντα εννέα -1.379- διοι¬ 
κητικούς υπαλλήλους (ΠΕ, ΤΕ, ΔΕ, ΥΕ) εκατόν τέσσερες 
χιλιάδες οκτακόσιες τέσσερες -104.804- ώρες για τον 
έλεγχο των νυχτερινών κέντρων και λοιπών επιχειρή¬ 
σεων. 

Η κατανομή των ανωτέρω ωρών γίνεται με απόφαση του 
Διοικητή του ΙΚΑ και η πραγματοποίησή τους διαπιστώνε¬ 
ται με βεβαίωση του οικείου Δ/ντή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1998 

ΟΙ ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ 
ΟΙΚΟΝΟΜΙΚΩΝ ΑΣΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ Ν. ΦΑΡΜΑΚΗΣ 


Αριθ. ΔΜΕΟ/στ/οικ/1645/Φ.221 (3) 

Μέτρα περιορισμού κυκλοφορίας οχημάτων στο κέντρο 
της Αθήνας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ - ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΔΗΜΟΣΙΑΣ ΤΑΞΗΣ 
ΚΑΙ ΜΕΤΑΦΟΡΩΝ - ΕΠΙΚΟΙΝΩΝΙΩΝ 

Έχοντας υπόψη: 

1. Το Π.Δ. 69/88 «Περί Οργανισμού της Κεντρικής Υπη¬ 
ρεσίας Γ.Γ.Δ.Ε.» όπως αυτό τροποποιήθηκε με το Π.Δ. 
340/90 «Περί Συστάσεως Γ εν. Δ/νσεων», το Π.Δ. 293/91 
«Περί Συστάσεως Οργανικής Μονάδας στη Γ.Γ.Δ.Ε.» και 
το Π.Δ. 167/92 «Περί τροποποιήσεως του Οργανισμού 
της Γ.Γ.Δ.Ε.». 

2. Τις διατάξεις των παραγράφων 5 και 6 του άρθρου 52 
του Κ.Ο.Κ., που κυρώθηκε με το Νόμο 2094/92 (ΦΕΚ 
182Α725.11.92 «Περί κυρώσεως του Κώδικα Οδικής Κυ¬ 
κλοφορίας» και με σκοπό την εξυπηρέτηση του δημοσίου 
συμφέροντος, το οποίο επιβάλλει την ανακούφιση του κυ- 
κλοφοριακά συμφορημένου κέντρου της Αθήνας. 

3. Την Απόφαση 830/18.9.97 (ΦΕΚ 839/Β/19.9.97) 
του Υπουργού Μεταφορών & Επικοινωνιών για την ανά¬ 
θεση αρμοδιοτήτων στον Υφυπουργό Μεταφορών και 
Επικοινωνιών Εμμ. Λουκάκη, αποφασίζουμε: 

1. Στο κέντρο της Αθήνας που περικλείεται από το δα¬ 
κτύλιο που σχηματίζουν οι λεωφόροι και οδοί Αλεξάνδρας 
- Φειδιππίδου - Μιχαλακοπούλου - Σπύρου Μερκούρη - 
Βρυάξιδος - Υμηττού - ΗΛ. Ηλιού - Α. Φραντζή - Λ. Συγ- 
γρού - Καλλιρόης - Χαμοστέρνας - Πειραιώς - Ιερά Οδός - 
Κωνσταντινουπόλεως - Αχιλλέως - πλατεία Καραϊσκάκη - 
Καρόλου - Μάρνη - Πατησίων - Αλεξάνδρας, από 24 Αυ- 
γούστου 1998 έως και 30 Ιουλίου 1999 για τις ημέρες 
Δευτέρα έως Πέμπτη και για τις ώρες 07.00 έως 20.00 και 
για την Παρασκευή για τις 07.00 έως 15.00, επιτρέπεται 
μόνο η εκ περιτροπής κυκλοφορία των επιβατηγών αυτο¬ 
κινήτων ιδιωτικής χρήσης και των φορτηγών αυτοκινήτων 
ιδιωτικής χρήσης με μέγιστο επιτρεπόμενο βάρος μέχρι 
δυόμισυ (2,5) τόννους, με βάση το τελευταίο ψηφίο του 
αριθμού κυκλοφορίας τους, ως εξής: 

Τις άρτιες (ζυγές) ημερομηνίες κυκλοφορούν τα επιβα¬ 
τηγό αυτοκίνητα ιδιωτικής χρήσης και τα φορτηγά αυτοκί¬ 
νητα ιδιωτικής χρήσης με μέγιστο επιτρεπόμενο βάρος 
μέχρι δυόμισυ (2,5) τόννους, που ο αριθμός κυκλοφορίας 
τους τελειώνει σε 0, 2,4,6 και 8 (δηλαδή σε ζυγό αριθμό), 
τις περιττές (μονές) ημερομηνίες κυκλοφορούν τα ιδιωτι¬ 
κής χρήσης επιβατηγό και τα φορτηγά αυτοκίνητα ιδιωτι¬ 
κής χρήσης με μέγιστο επιτρεπόμενο βάρος μέχρι δυό¬ 
μισυ (2,5) τόννους, που ο αριθμός κυκλοφορίας τους τε¬ 
λειώνει σε 1, 3, 5, 7 και 9 (δηλαδή σε μόνο αριθμό). 

Στις οριακές λεωφόρους και οδούς του δακτυλίου δεν 
ισχύουν τα παραπάνω μέτρα περιορισμού της κυκλοφο¬ 
ρίας. 

Τα μέτρα δεν ισχύουν τις επίσημες αργίες. 

Εφ’ όσον συντρέχουν ειδικοί λόγοι, τα μέτρα μπορούν 
να αρθούν με απόφαση του Υπουργείου Δημόσιας Τάξης. 

2. Από τους περιορισμούς της προηγούμενης παραγρά¬ 
φου εξαιρούνται: 

α. Αυτοκίνητα κρατικά, δημοτικά, Οργανισμών ή επιχει¬ 
ρήσεων κοινής ωφέλειας με ειδικούς αριθμούς κυκλοφο¬ 
ρίας ή με εμφανή σήματα των Υπηρεσιών αυτών. 

β. Το αυτοκίνητο του επικεφαλής κάθε ξένης αποστο- 

λής, καθώς και τα αυτοκίνητα των Προξένων, εφ’ όσον αυ¬ 
τοί εκπροσωπούν τη χώρα τους στην Ελλάδα. 

γ. Αυτοκίνητα με ξένες πινακίδες Ελλήνων του εξωτερι¬ 
κού και ξένων επισκεπτών της χώρας για τις πρώτες σαρά¬ 
ντα (40) ημέρες της παραμονής τους στην Ελλάδα. 

Επίσης αυτοκίνητα νοικιασμένα από ξένους επισκέπτες 
της χώρας και Έλληνες μόνιμους κατοίκους του εξωτερι¬ 
κού για το ίδιο διάστημα. 

Τα αυτοκίνητα αυτά δύνανται να μεταφέρονται με μέρι¬ 
μνα της επιχείρησης στον τόπο παράδοσης ή παραλαβής 
(αεροδρόμια, λιμάνια, ξενοδοχεία κ.λ.π.) υπό την προϋπό¬ 
θεση ότι θα υπάρχει στο αυτοκίνητο αντίγραφο του αντί¬ 
στοιχου μισθωτηρίου συμβολαίου. 

δ. Αυτοκίνητα γιατρών με μόνο επιβάτη τον ίδιο το για¬ 
τρό για εξυπηρέτηση επειγόντων περιστατικών. 

ε. Αναπηρικά αυτοκίνητα αναπήρων πολέμου, τα οποία 
φέρουν ειδικές κρατικές πινακίδες κυκλοφορίας, εφ’ 
όσον οδηγούνται από τους ίδιους τους ανάπηρους ή τους 
μεταφέρουν. 

στ. Επιβατηγό αυτοκίνητα, τα οποία είναι ειδικά δια¬ 
σκευασμένα ή αυτόματα για τη μεταφορά πολιτικών ανα¬ 
πήρων εφ’ όσον οδηγούνται από τους ίδιους τους ανάπη¬ 
ρους ή τους μεταφέρουν, με την προϋπόθεση ότι ο ανά¬ 
πηρος θα είναι εφοδιασμένος με σχετική βεβαίωση του 
Υπουργείου Υγείας, Πρόνοιας και Κοινωνικών Ασφαλί¬ 
σεων, στην οποία θα αναφέρεται ο αριθμός κυκλοφορίας 
του αυτοκινήτου. 

ζ. Αυτοκίνητα που μεταφέρουν ασθενείς που χρειάζο¬ 
νται συχνή θεραπεία (π.χ. νεφροπαθείς ή παιδιά με πολυ- 
ομελίτιδα) ή τυφλούς ή άτομα με ειδικές ανάγκες, εφ’ 
όσον μεταφέρουν τα ανωτέρω άτομα με την προϋπόθεση 
ότι οι ασθενείς θα έχουν εφοδιαστεί με σχετική βεβαίωση 
του Υπουργείου Υγείας, Πρόνοιας και Κοινωνικών Ασφα¬ 
λίσεων, που θα αναφέρει τη διάρκεια, τη συχνότητα της 
απαιτούμενης θεραπείας και τον αριθμό κυκλοφορίας του 
αυτοκινήτου. Βεβαιώσεις θα χορηγούνται κατά την κρίση 
του Υπουργείου Υγείας, Πρόνοιας και Κοινωνικών Ασφα¬ 
λίσεων, μόνο για σοβαρές περιπτώσεις. 

η. Μέχρι εκατόν είκοσι (120) αυτοκίνητα κατά ημερήσια 
εφημερίδα της Αθήνας που ευρίσκεται εντός του δακτυ¬ 
λίου και μέχρι ογδόντα (80) για εκτός, μέχρι είκοσι (20) αυ¬ 
τοκίνητα κατά ημερήσια εφημερίδα της Θεσσαλονίκης, 
μέχρι πέντε (5) αυτοκίνητα για κάθε ημερήσια εφημερίδα 
του Πειραιά και των επαρχιών, μέχρι πέντε (5) αυτοκίνητα 
για κάθε αθλητική εφημερίδα. Μέχρι σαράντα (40) αυτοκί¬ 
νητα των εβδομαδιαίων εφημερίδων, μέχρι δέκα πέντε 
(15) αυτοκίνητα των εβδομαδιαίων ειδησεογραφικών πε¬ 
ριοδικών και μέχρι πέντε (5) αυτοκίνητα των εβδομαδιαίων 
ειδησεογραφικών οικονομικών περιοδικών, για την κά¬ 
λυψη εκτάκτων αναγκών πληροφόρησης ύστερα από έγ¬ 
γραφο του Διευθυντή των ανωτέρω εφημερίδων και πε¬ 
ριοδικών. Μέχρι πενήντα (50) αυτοκίνητα για το Διοικητικό 
Συμβούλιο της ΕΣΗΕΑ και ΠΟΕΣΥ ύστερα από έγγραφο 
του Προέδρου τους. 

θ. Λεωφορεία γενικά και σχολικά αυτοκίνητα, 
ι. Αυτοκίνητα μεταφοράς φαρμάκων, ή αγγειοκαρδιο- 
χειρουργικών υλικών, ή υλικών οστεοσυνθέσεως, ή ανταλ¬ 
λακτικών τεχνητών νεφρών, ή βιολογικών υγρών ασθενών, 
με μόνιμα εμφανή σήματα της επιχείρησης και εφ’ όσον 
μεταφέρουν τα πιο πάνω υλικά. Η παραπάνω χρήση πρέ¬ 
πει να αποδεικνύεται από σχετική ένδειξη στην άδεια κυ¬ 
κλοφορίας στην άδεια κυκλοφορίας του οχήματος. 


ία. Ένα (1) αυτοκίνητο για κάθε αεροπορική Εταιρεία, η 
ύπαρξη της οποίας θα αποδεικνύεται από σχετική κατα- 
στάσταση της Υπηρεσίας Πολιτικής Αεροπορίας. 

ιβ. Μέχρι δέκα (10) αυτοκίνητα του Πρακτορείου Εφη¬ 
μερίδων Αθηναϊκού Τύπου, μέχρι δέκα (10) αυτοκίνητα 
του Νέου Πρακτορείου Εφημερίδων και Περιοδικών, μέχρι 
δέκα (10) αυτοκίνητα του Αθηναϊκού Πρακτορείου Ειδή¬ 
σεων και μέχρι πέντε (5) αυτοκίνητα του Μακεδονικού 
Πρακτορείου Ειδήσεων. 

ιγ. Μέχρι πέντε (5) αυτοκίνητα για την Εθνική Τράπεζα, 
μέχρι τρία (3) αυτοκίνητα για κάθε άλλη Τράπεζα και μέχρι 
δύο (2) αυτοκίνητα για την Ένωση Ελληνικών Τραπε¬ 
ζών. 

ιδ. Μέχρι τριακόσια (300) αυτοκίνητα για το πρώτο πολι¬ 
τικό κόμμα, μέχρι διακόσια (200) για το δεύτερο, μέχρι 
εξήντα (60) για το τρίτο, μέχρι πενήντα (50) για το τέ¬ 
ταρτο, μέχρι σαράντα (40) για το πέμπτο, μέχρι τριάντα 
(30) για το έκτο και μέχρι πέντε (5) για τα υπόλοιπα ανά¬ 
λογα με τη δύναμή τους κατά τις τελευταίες εκλογές. Μέ¬ 
χρι πέντε (5) αυτοκίνητα για κάθε Βουλευτή ή Ευρωβου¬ 
λευτή, μέχρι τρία (3) για κάθε τέως βουλευτή που δεν εξε- 
λέγη στις τελευταίες εκλογές και μέχρι είκοσι (20) για τις 
ανάγκες των γραφείων Υπουργών, Υφυπουργών, Γ ενικών 
Γραμματέων και Ειδικών Γραμματέων. 

Για τις ανάγκες των γραφείων της Βουλής των Ελλήνων, 
χορηγείται ανάλογος αριθμός αδειών που καθορίζεται 
ύστερα από έγγραφο του Προέδρου της. Μέχρι σαράντα 
(40) αυτοκίνητα για τις ανάγκες των γραφείων της Προε¬ 
δρίας της Δημοκρατίας. 

ιε. Μέχρι σαράντα (40) αυτοκίνητα για την Ένωση Αντα¬ 
ποκριτών Ξένου Τύπου, εφ’ όσον οδηγούνται από ξένο 
ανταποκριτή. 

ιστ. Μέχρι πενήντα (50) αυτοκίνητα για την ΕΤ1, μέχρι 
πενήντα (50) αυτοκίνητα για την ΕΤ2, μέχρι είκοσι (20) αυ¬ 
τοκίνητα για κάθε ραδιοφωνικό σταθμό και μέχρι σαράντα 
(40) αυτοκίνητα για κάθε τηλεοπτικό σταθμό που λειτουρ¬ 
γεί νόμιμα και εδρεύει εντός του δακτυλίου, μέχρι τριάντα 
(30) αυτοκίνητα για εκτός και'μέχρι τριάντα (30) αυτοκί¬ 
νητα για τη Γ.Γ. Τύπου και Πληροφοριών για την κάλυψη 
των αναγκών τους. 

ιζ. Μέχρι τρία (3) αυτοκίνητα για την Ένωση Ανταποκρι¬ 
τών Ελληνικού Τύπου του Εξωτερικού. 

ιη. Ειδικά αυτοκίνητα χρηματαποστολών, η χρήση των 
οποίων θα προκύπτει από ένδειξη που θα αναγράφεται 
στην άδεια κυκλοφορίας του οχήματος. 

ιθ. Μέχρι τριάντα πέντε (35) αυτοκίνητα των φυσικοθε- 
ραπευτών του Υποκαταστήματος ΙΚΑ Αθήνας για την 
εκτέλεση υπηρεσίας. Επίσης μέχρι είκοσι (20) αυτοκίνητα 
των φυσιοθεραπευτών ελευθέρων επαγγελματιών, που 
δεν διατηρούν εργαστήριο, ούτε είναι υπάλληλοι νοσοκο¬ 
μείου ή άλλου ιδρύματος και προσφέρουν τις υπηρεσίες 
τους σε κατάκοιτους, εφ’ όσον επιβαίνουν μόνοι στα αυ¬ 
τοκίνητά τους, με βάση πίνακα που θα υποβάλλει στην οι¬ 
κεία Τροχαία του Δ.Σ. του Πανελληνίου Συλλόγου Φυσιο¬ 
θεραπευτών. 

κ. Μέχρι τρία (3) αυτοκίνητα της Γ.Σ.Ε.Ε. και μέχρι δύο 
(2) αυτοκίνητα του Ε.Κ.Α. 

κα. Ανά δέκα πέντε (15) αυτοκίνητα για την Εθνική 
Ένωση Φωτορεπόρτερς Ελλάδος, την Ένωση Νέων Ελ¬ 
λήνων Φωτορεπόρτερς, την Ένωση Φωτοειδησεογράφων 
Ελλάδος και την Πανελλαδική Ένωση Φωτοειδησεογρά- 
φων, για επαγγελματικές ανάγκες των μελών της, με πίνα- 

κες που θα υποβάλλουν στην οικεία Τροχαία μόνο τα Δ.Σ. 
των Ενώοεών τους. 

κβ. Τα εκπαιδευτικά αυτοκίνητα των επαγγελματιών εκ¬ 
παιδευτών οδηγών αυτοκινήτων που η επαγγελματική 
τους έδρα βρίσκεται μέσα στα όρια του δακτυλίου της πα- 
ραγρ. 1 της παρούσας απόφασης, με βάση πίνακα που θα 
υποβάλλει στην οικεία Υπηρεσία Τροχαίας Κινήσεως το 
Δ.Σ. του επαγγελματικού τους σωματείου, ο οποίος θα 
συνοδεύεται από αποδεικτικά στοιχεία της Εφορίας για 
την έδρα της κάθε επιχείρησης. 

κγ. Τα αυτοκίνητα των μελών του ιπτάμενου προσωπι¬ 
κού της Ολυμπιακής Αεροπορίας, που κατοικούν μέσα 
στα όρια του δακτυλίου της παραγρ. 1 της παρούσας, εφ’ 
όσον οδηγούνται από τους ίδιους με την υπηρεσιακή τους 
στολή, για διαδρομές μεταξύ της κατοικίας τους και του 
αεροδρομίου του Ελληνικού. 

Στα παραπάνω αυτοκίνητα επιτρέπεται να επιβαίνουν και 
άλλα πρόσωπα, εφ’ όσον πληρούν τους όρους του προη¬ 
γούμενου εδαφίου. Η Ολυμπιακή Αεροπορία θα υποβάλ¬ 
λει στην οικεία Υπηρεσία Τροχαίας Κινήσεως ονομαστική 
κατάσταση του προσωπικού, που δικαιούται να εξαιρεθεί 
από τα περιοριστικά μέτρα της παρούσας, με τις αντίστοι¬ 
χες διευθύνσεις κατοικίας και τους αντίστοιχους αριθμούς 
κυκλοφορίας των αυτοκινήτων, ώστε να τους χορηγηθούν 
τα ειδικά σημειώματα της παραγράφου 3 της παρού¬ 
σας. 

κδ. Τα αυτοκίνητα των επαγγελματιών μελών των σωμα¬ 
τείων συντηρητών καυστήρων, εφ’ όσον πραγματοποίη¬ 
σαν εισόδημα από το επάγγελμά τους αυτό, δηλωμένο 
στην Εφορία κατά το προηγούμενο έτος και αποδεδειγ¬ 
μένα κινούνται για επαγγελματικούς λόγους. 

κε. Τα αυτοκίνητα των εν ενεργεία δικαστικών, των 
οποίων η έδρα της εργασίας τους ή η κατοικία τους ευρί- 
σκεται εντός των ορίων του δακτυλίου, και εφ’ όσον οδη¬ 
γούνται από τους ίδους. 

κστ. Τα αυτοκίνητα των μονίμων κατοίκων της περιοχής 
που περικλείεται από τα όρια του δακτυλίου, εφ’ όσον οι 
κάτοχοί τους εφοδιαστούν με ειδική κάρτα από το Δήμο 
Αθηναίων, για τις ώρες από 07.00 - 08.00 και μόνο για την 
έξοδό τους από την περιοχή του δακτυλίου και από 15.00 
-17.00 για την επιστροφή τους στον τόπο κατοικίας τους. 
Τα αυτοκίνητα αυτά για την έξοδό τους από το δακτύλιο 
και την είσοδό τους σ’ αυτόν θα κινούνται μόνο μέσα σε 
προκαθορισμένη ζώνη του δακτυλίου, αναλόγως του τό¬ 
που κατοικίας του κατόχου, χρησιμοποιώντας τη συντομό¬ 
τερη διαδρομή από και προς την κατοικία του ιδιο¬ 
κτήτη. 

Οι ζώνες αυτές είναι οι εξής: 

Α. Ζώνη: Η περιοχή που περικλείεται από τις λεωφό¬ 
ρους και οδούς: Λ. Αλεξάνδρας - Μιχαλακοπούλου - Σπ. 
Μερκούρη - Ριζάρη - Βασ. Σοφίας - Γεωργίου Α' - Στα¬ 
δίου - Αιόλου - 28ης Οκτωβρίου - Λ. Αλεξάνδρας. 

Β. Ζώνη: Η περιοχή που περικλείεται από τις λεωφό¬ 
ρους και οδούς: 28ης Οκτωβρίου - Αιόλου - Σταδίου - 
Ερμού - Πειραιώς - Ιερά Οδός - Λ. Κωνσταντινουπόλεως 
- Αχιλλέως - Π. Καραϊσκάκη - θ. Δεληγιάννη - Μεταξά - 
Ηπείρου - 28ης Οκτωβρίου. 

Γ. Ζώνη: Η περιοχή που περικλείεται από τις λεωφό¬ 
ρους και οδούς: Ερμού - πλατεία Συντάγματος - Α. Αμα¬ 
λίας - Λ. Συγγρού - Καλλιρόης - Παναγή Τσαλδάρη - Χα¬ 
μοστέρνας - Πειραιώς- Ερμού. 

Δ. Ζώνη: Η περιοχή που περικλείεται από τις λεωφό¬ 


ρους και οδούς: Βασ. Σοφίας - Ριζάρη - Σπ. Μερκούρη - 
Υμηττού - Η. Ηλιου - Αμβροσίου Φραντζή - Καλλιρρόης - 
Συγγρού - Λ. Αμαλίας - Βασ. Σοφίας. 

Οι ειδικές αυτές κάρτες αναγράφουν το ονοματεπώ¬ 
νυμο του κατόχου, τη δ/νση κατοικίας αυτού και τον 
αριθμό κυκλοφορίας του αυτοκινήτου, φέρουν δε χρώμα 
που αντιστοιχεί στη συγκεκριμένη ζώνη κυκλοφορίας. 

κζ. Μέχρι πενήντα (50) αυτοκίνητα που χρησιμοποιεί η 
«ΑΤΤΙΚΟ ΜΕΤΡΟ» Α.Ε. για την επίβλεψη των έργων του 
ΜΕΤΡΟ, καθώς και μέχρι πενήντα (50) αυτοκίνητα της 
αναδόχου Κ/Ξ «ΟΛΥΜΠΙΑΚΟ ΜΕΤΡΟ». 

Τυχόν μελλοντικές πρόσθετες ανάγκες για την κατα¬ 
σκευή του ΜΕΤΡΟ θα αντιμετωπίζονται με εφαρμογή της 
παραγρ. 4 του εβδόμου άρθρου του Ν. 1955/91. 

κη. Μέχρι τριάντα (30) Ι.Χ. αυτοκίνητα που χρησιμο¬ 
ποιούν οι Υπηρεσίες ΔΜΕΟ, ΔΚΕΟ, Δ9, ΔΚΕΣΟ της 
Γ.Γ.Δ.Ε. του ΥΠΕ.ΔΩ.Δ.Ε. (μέχρι δέκα πέντε (15) της 
ΔΜΕΟ, μέχρι έξι (6) της ΔΚΕΟ, μέχρι επτά (7) της ΔΚΕΣΟ 
και μέχρι δύο (2) της Δ9), καθώς και μέχρι τρία (3) της ΣΗ- 
ΜΕΝΣ Α.Ε. για την κάλυψη επειγουσών αναγκών ρυθμί¬ 
σεων κυκλοφορίας, φωτεινών σηματοδοτήσεων και άμε¬ 
σων επεμβάσεων σε θέματα οδικής ασφάλειας που προ¬ 
κύπτουν από την κατασκευή του ΜΕΤΡΟ. 

3. Τα αυτοκίνητα που αναφέρονται στις περιπτώσεις η, 
ια, ιβ, ιγ, ιδ, ιε, ιστ, ιζ, ιη, ιθ, κ, κα, κβ, κγ, κδ, κε καζ και κη 
της προηγούμενης παραγράφου, επιτρέπεται να κυκλο¬ 
φορούν μόνο εφ’ όσον έχουν εφοδιαστεί με το ειδικό ση¬ 
μείωμα από τη Δ/νση Τροχαίας Αττικής. 

Το σημείωμα αυτό χορηγείται μετά από αίτηση των δι- 
καιουμένων προς την παραπάνω Υπηρεσία Τροχαίας Κι- 
νήσεως στην οποία υποβάλλονται και τυχόν αιτήματα εν¬ 
διαφερομένων για χορήγηση σημειωμάτων πέραν των 
προβλεπομένων στην παρούσα, τα οποία ικανοποιούνται 
ύστερα από σχετική έγκριση του Υπουργείου Δημοσίας 
Τάξεως. 

Στο σημείωμα (άδεια κυκλοφορίας στο δακτύλιο) ανα- 
φέρεται ο αριθμός κυκλοφορίας του αυτ/του, το ονοματε¬ 
πώνυμο του οδηγού και του ιδιοκτήτου ή κατόχου, καθώς 
και η ημερομηνία λήξης αυτού. 

Ειδικά για τη χορήγηση του σημειώματος της περίπτω¬ 
σης (η) συνεκτιμώνται οι πραγματικές ανάγκες, η ελάχιστη 
κυκλοφορία του εντύπου κ.λπ. 

Η προθεσμία υποβολής των αιτήσεων καθορίζεται μέχρι 
και την 31.10.1998. 

Γ ια την αντιμετώπιση εξαιρετικών περιπτώσεων επειγό¬ 
ντων και εκτάκτων περιστατικών η Δ/νση Τροχαίας Αττι¬ 
κής είναι δυνατόν να χορηγεί κατά την κρίση της προσω¬ 
ρινά σημειώματα ολιγοήμερης διάρκειας, η οποία δεν είναι 
δυνατόν να υπερβαίνει τις πέντε (5) εργάσιμες ημέρες. 

Τα σημειώματα αυτά χορηγούνται μετά από αίτηση των 
ενδιαφερομένων προς την οικεία Υπηρεσία Τροχαίας Κι- 
νήσεως και αναφέρουν τον αριθμό κυκλοφορίας του αυτο¬ 
κινήτου που εξαιρείται προσωρινά από τα περιοριστικά μέ¬ 
τρα της απόφασης αυτής, καθώς και την ημερομηνία λή¬ 
ξης. 

5. Τα φορτηγά αυτοκίνητα μέγιστου επιτρεπόμενου βά¬ 
ρους άνω των δυόμισυ (2,5) τόννων δεν υπόκεινται στα 
περιοριστικά μέτρα και κυκλοφορούν ελεύθερα μέσα στο 
δακτύλιο, με τους περιορισμούς του εμπορικού τριγώνου 
και της «ΜΠΛΕ ΖΩΝΗΣ», όπως αυτοί καθορίζονται με σχε¬ 
τικές αποφάσεις. 

6. Τα φορτηγά αυτοκίνητα ιδιωτικής χρήσης μέγιστου 

επιτρεπόμενου βάρους δυόμισυ (2,5) τόννων και κάτω 
υπόκεινται στα περιοριστικά μέτρα της απόφασης αυτής 
με τις εξής εξαιρέσεις: 

α. Κυκλφορούν χωρίς κανένα περιορισμό, εφ’ όσον με¬ 
ταφέρουν τρόφιμα ή ποτά, είδη για νοσοκομεία ή κάνουν 
διανομή τύπου. 

β. Κυκλοφορούν ελεύθερα από 14.30 μέχρι 17.00, εφ’ 
όσον διανέμουν εμπορεύματα, που δεν καλύπτονται από 
την προηγούμενη περίπτωση. 

γ. Εξαιρούνται μέχρι τρία (3) αυτοκίνητα της εταιρείας 
«ΑΚ ΕΛΛΑΣ», για όσο διάστημα αυτή έχει σύμβαση συντή¬ 
ρησης με τον ΟΤΕ των τηλεφωνικών θαλάμων στην πε¬ 
ριοχή ισχύος των περιοριστικών μέτρων και μέχρι δέκα 
(10) αυτοκίνητα της εταιρείας «ΣΗΜΕΝΣ Α.Ε.» για όσο 
διάστημα αυτή έχει σύμβαση συντήρησης του συστήματος 
σηματοδότησης στην περιοχή ισχύος των περιοριστικών 
μέτρων. 

Τα παραπάνω αυτοκίνητα της περίπτωσης γ, εξαιρού¬ 
νται μόνο εφ' όσον έχουν εφοδιαστεί με ειδικό σημείωμα 
από την οικεία Υπηρεσία Τροχαίας Κινήσεως που χορηγεί¬ 
ται σύμφωνα με τη διαδικασία της παραγράφου 3 της από¬ 
φασης αυτής. 

7. Οι παραβάτες της παρούσας, τιμωρούνται σύμφωνα 
με τις διατάξεις της παραγράφου 5 του άρθρου 52 του 
Κ.Ο.Κ. (Ν. 2094/92). 

Οι ίδιες ποινές επιβάλλονται και στους κατοίκους του 
δακτυλίου κατόχους της ειδικής κάρτας, σε περίπτωση " 
κυκλοφορίας τους σε ζώνη διαφορετική από την επιτρε¬ 
πόμενη ή σε ώρες άλλες από τις προβλεπόμενες για τις 
ζώνες αυτές, από την παρούσα. 

8. Συστήενται τριμελής Επιτροπή από εκπροσώπους 
των Υπουργείων Δημόσιας Τάξης, Περιβάλλοντος - Χωρο¬ 
ταξίας και Δημοσίων Έργων και Μεταφορών - Επικοινω¬ 
νιών, που θα εξετάζει και θα εισηγείται για θέματα που 
αφορούν στα μέτρα περιορισμού κυκλοφορίας οχημάτων 
στο κέντρο της Αθήνας, καθώς και για ειδικές περιπτώ¬ 
σεις που δεν περιλαμβάνονται στις παραπάνω παραγρά¬ 
φους. 

9. Με απόφαση του Υπουργού ΠΕΧΩΔΕ και μετά από 
εισήγηση της παραπάνω Τριμελούς Επιτροπής για λόγους 
κατασκευής του ΜΕΤΡΟ, είναι δυνατόν να τροποποιού¬ 
νται προσωρινά τα όρια του δακτυλίου περιοριστικών μέ¬ 
τρων. 

10. Με απόφαση του Υπουργού ΠΕΧΩΔΕ και μετά από 
εισήγηση της Τριμελούς Επιτροπής είναι δυνατόν να τρο¬ 
ποποιείται η διάρκεια εφαρμογής των επριοριστικών μέ¬ 
τρων του δακτυλίου. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1998 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΔΗΜΟΣΙΑΣ ΤΑΞΗΣ 

Κ. ΛΑΛΙΩΤΗΣ Γ. ΡΩΜΑΙΟΣ 

ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΜΜ. ΛΟΥΚΑΚΗΣ 


Αριθ. Φ21/οικ.1467 (4) 

Ανασύνθεση της Επιτροπής Στέγασης του ΙΚΑ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 20 του Ν. 1539/85 (ΦΕΚ 64/Α/85). 

2. Το άρθρο 1 παρ. 1 περ. ιη του Π.Δ. 129/13.4.92 
(ΦΕΚ 65/Α). 

3. Τις διατάξεις του Π.Δ. 372/95 (201 Α’) Μεταφορά 
της Γ ενικής Γ ραμματείας Κοινωνικών Ασφαλίσεων από το 
Υπουργείο Υγείας Πρόνοιας και Κοιν. Ασφαλίσεων στο 
Υπουργείο Εργασίας. 

4. Την Φ.21/880/11.8.92 (ΦΕΚ 539/Β), αποφασί¬ 
ζουμε: 

Τροποποιούμε την παρ. γ του άρθρου 3 της Φ. 21/ 
880.11.8.92 απόφασης, που αφορά την ανασύνθεση της 
Επιτροπής Στέγασης του ΙΚΑ, ως εξής: 

γ. Από έναν υπάλληλο με βαθμό Α του κλάδου ΠΕ Διοι¬ 
κητικού - Οικονομικού ή ΤΕ Διοικητικού - Λογιστικού ή ΔΕ 
Διοικητικού - Λογιστικού. 

Κατά τα λοιπά ισχύει η Φ21/263/5.2.80 απόφαση, 
όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΙΩΑΝΝΟΥ 
-♦- 

Αριθ. Φ 522β/1397 (5) 

Παράταση λειτουργίας της δεύτερης Τ.Δ.Ε. του Τοπικού 
Υποκ/τος ΙΚΑ Πατησίων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 7 του Ν. 1654/86 (ΦΕΚ 177/86). 

2. Το άρθρο 4 παρ. 5 του Ν. 2026/92 (Α’ 43). 

3. Το άρθρο 1 του Ν. 2469/97 (38 Α ). 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού. 

5. Τις διατάξεις του Π.Δ/τος 372/95 (201 Α) Μεταφορά 
της Γενικής Γραμματείας Κοιν. Ασφαλίσεων από το 
Υπουργείο Υγείας Πρόνοιας και Κοινών. Ασφαλίσεων στο 
Υπουργείο Εργασίας. 

6. Το Γ24/29/3.7.98 έγγραφο της Διοίκησης του ΙΚΑ με 
το οποίο μας διαβίβασε την 186/25/18.6.98 απόφαση 
του Δ.Σ. του αποφασίζουμε: 

Εγκρίνουμε την παράταση λειτουργίας της δεύτερης 
Τοπικής Διοικητικής Επιτροπής (Β.Τ.Δ.Ε.) του Τοπικού 
Υποκ/τος ΙΚΑ Πατησίων. 

Ο χρόνος λειτουργίας της Επιτροπής αυτής, ορίζεται για 
τρία (3) χρόνια από την έκδοση της απόφασης διορισμού 
των μελών της. 

Η συγκρότηση και ο διορισμός των μελών της παραπάνω 
Επιτροπής καθορίζεται από τις διατάξεις του άρθρου 13 
του Ν. 825/78 (ΦΕΚ 189/Α/78), όπως συμπληρώθηκαν 
και τροποποιήθηκαν μεταγενέστερα. 

Για το τρόπο λειτουργίας της και τα λοιπά θέματα ισχύ¬ 
ουν οι κείμενες διατάξεις. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΙΩΑΝΝΟΥ 

-4- 

Αριθ. 144/οικ. 1234 (6) 

Καθορισμός του ύψους της παρεχόμενης σύνταξης από 

το Ταμείο Αρωγής Υπαλλήλων Αρμοδιότητας Υπουρ¬ 
γείου Εθνικής Παιδείας και θρησκευμάτων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 5 του άρθρου 6 
του Ν.Δ. 95/73 (Α, 169) όπως αυτό ισχύει μετά την αντικα¬ 
τάστασή του με το άρθρο 3 του Ν. 253/76 (Α' 16). 

2. Τις διατάξεις των άρθρων 23 παρ. 1 στοιχ. ιε και 24 
παρ. 1 και παρ. 2 στοιχ. γ, 26 παρ. 1 και 27 παρ. 1 στοιχ. δ 
του Ν. 1558/85 (Α. 137) καθώς και το Π. Δ/γμα 372/1995 
(Α’ 201). 

3. Τις διατάξεις του άρθρου 29 Α του Ν. 1558/85 (Α’ 
137) όπως προσετέθη με το άρθρο 27 του Ν. 2081 /1992 
(Α, 154) και στη συνέχεια όπως αντικαταστάθηκαν με τις 
διατάξεις του άρθρου 1 του Ν. 2469/97, (Α, 38). 

4. Τις διατάξεις του άρθρου 7 του Ν. 1275/1982 (Α, 
100 ). 

5. Την αριθμ. 80078/4.10.96 απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοιν. Ασφαλίσεων» (Β, 924). 

6. Το γεγονός ότι, από τις διατάξεις της απόφασης προ- 
καλείται δαπάνη σε βάρος του προϋπολογισμού του Τα¬ 
μείου Αρωγής Υπαλλήλων Αρμοδιότητας Υπουργείου 
Εθνικής Παιδείας και θρησκευμάτων, ύψους 38 εκ δρχ. 
περίπου για το τρέχον οικονομικό έτος, για την οποία έχει 
εγγράφει πίστωση στο ΚΑΕ 0621 και η οποία στα επόμενα 
πέντε χρόνια θα καλύπτεται από τα έσοδα του Ταμείου και 
θα βαρύνει ανάλογα τον παραπάνω κωδικό. 

7. Το άρθρο 15 του Π.Δ/τος 213/1992 (Α, 102). 

8. Την από 26.6.1998 οικονομική έκθεση της Δ/νσης 
Αναλογιστικών Μελετών της ΓΓΚΑ. 

9. Την γνώμη του Δ.Σ. του Ταμείου Αρωγής Υπαλλήλων 
Αρμοδιότητας Υπουργείου Εθνικής Παιδείας και θρη¬ 
σκευμάτων, που διατυπώθηκε στην αριθμ. 2100/6.7.98 
συνεδρίασή του. 

10. Την γνωμοδότηση του Συμβουλίου Κοινωνικής 
Ασφάλειας, που διατυπώθηκε στην 31 ηςί 5.7.98 συνε¬ 
δρίαση του της Κθ περιόδου, αποφασίζουμε: 

Το προβλεπόμενο από την αριθ. 
144/2136/22.12.1992 (ΦΕΚ 755/Β/31.12.92) απόφαση 
του Υπουργού Υγείας, Πρόνοιας και Κοινωνικών Ασφαλί¬ 
σεων ποσοστό της παρεχόμενης ανώτατης σύνταξης από 
το Ταμείο Αρωγής Υπαλλήλων Αρμοδιότητας Υπουργείου 
Εθνικής Παιδείας και θρησκευμάτων, καθορίζεται για 
τους συνταξιοδοτούμενους από 1.7.98 σε δεκαέξι τοις 
εκατό (16%). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1998 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

- +- 

Αριθ. 144/οικ. 1233 (7) 

Αύξηση κατωτάτου ορίου σύνταξης του Ταμείου Αρωγής 

Υπαλλήλων Αρμοδιότητας Υπουργείου Εθνικής Παι¬ 
δείας και θρησκευμάτων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 άρθρου 66 του Ν. 2084/92 
(Α, 165) σε συνδυασμό με τις διατάξεις της παρ. 6 του άρ¬ 
θρου 8 του Ν. 2335/1995. 

2. Τις διατάξεις των άρθρων 23 παρ. 1 στοιχ. ιε και 24 
παρ. 1 και παρ. 2 στοιχ. γ, 26 παρ. 1 και 27 παρ. 1 στοιχ. δ 
του Ν. 1558/85 (Α, 137)καθώςκαιτοΠ.Δ/γμα 372/1995 
(Α, 201). 

3. Τις διατάξεις του άρθρου 29 Α του Ν. 1558/85 (Α, 

137) όπως προσετέθη με το άρθρο 27 του Ν. 2081/1992 
(Α, 154) και στη συνέχεια όπως αντικαταστάθηκαν με τις 
διατάξεις του άρθρου 1 του Ν. 2469/97 (Α, 38). 

4. Την αριθ. 80078/4.10.96 απόφαση του Πρωθυπουρ¬ 
γού και του Υπουργού Εργασίας και Κοινωνικών Ασφαλί¬ 
σεων «Ανάθεση αρμοδιότητων στους Υφυπουργούς Ερ¬ 
γασίας και Κοιν. Ασφαλίσεων» (Β, 924). 

5. Το γεγονός ότι, από τις διατάξεις της απόφασης προ- 
καλείται δαπάνη σε βάρος του προϋπολογισμού του Τα¬ 
μείου Αρωγής Υπαλλήλων Αρμοδιότητας Υπουργείου 
Εθνικής Παιδείας και θρησκευμάτων ύψους 78 εκ. δρχ. 
περίπου για το τρέχον οικονομικό έτος, για την οποία έχει 
εγγράφει πίστωση στον ΚΑΕ 0621 και η οποία στα επό¬ 
μενα πέντε χρόνια θα καλύπτεταιαπό τα έσοδα του Τα¬ 
μείου και θα βαρύνει ανάλογα τον παραπάνω κωδικό. 

6. Την αριθ. 6749/121/26.2.98 απόφαση του Υπουρ¬ 
γού Εθνικής Οικονομίας σχετικά με την πολιτική που θα 
ακολουθηθεί κατά το 1998 για την αύξηση των συντάξεων 
και των εφάπαξ παροχών που χορηγούνται από τους φο¬ 
ρείς κοινωνικής ασφάλισης και το Δημόσιο. 

7. Την από 26.6.98 οικονομική έκθεση της Δ/νσης Ανα- 
λογιστικών Μελετών της ΓΓΚΑ. 

8. Την γνώμη του Δ.Σ. του Ταμείου Αρωγής Υπαλλήλων 
Αρμοδιότητας Υπουργείου Εθνικής Παιδείας και θρη¬ 
σκευμάτων που διατυπώθηκε στην αριθ. 2.100/6.7.98 
συνεδρίαση του. 

9. Την γνωμοδότηση του Συμβουλίου Κοινωνικής Ασφά¬ 
λειας που διατυπώθηκε στην αριθ. 31 η/15.7.98 συνε¬ 
δρίαση του, της Κ.θ. περιόδου, αποφασίζουμε: 

Από 1.7.98 το κατώτατο όριο σύνταξης που χορηγεί το 
Ταμείο Αρωγής Υπαλλήλων Αρμοδιότητας Υπουργείου 
Εθνικής Παιδείας και θρησκευμάτων στους λόγω γήρατος 
ή αναπηρίας συνταξιούχους, καθώς και στους δικαιοδό- 
χους αυτών, αυξάνεται από 15.00 δρχ. σε 17.000 δρχ. 
ανεξάρτητα από τον χρόνο έναρξης του συνταξιοδοτικού 
δικαιώματος. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1998 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

-♦- 

Αριθ. Φ.206/1174 (8) 

Αύξηση του εφάπαξ βοηθήματος που χορηγεί το Ταμείο 
Πρόνοιας Προσωπικού Εμπορικών & Βιομηχανικών 
Επαγγελματικών & Βιοτεχνικών Επιμελητηρίων του 
Κράτους στους ασφαλισμένους του. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/92 (Α, 
165). 

2. Τις διατάξεις των άρθρων 23 παρ. 1 εδ. ιε, 26 παρ. 1 
του Ν. 1558/85 (Α 137). 

3. Τις διατάξεις του άρθρου 15 του Π.Δ/τος 213/1992 
(Α’ 102). 

4. Τις διατάξεις του Π.Δ. 372/95 (Α. 201). 

5. Τις διατάξεις του άρθρου 29Α του Ν. 1558/1985 (Α' 
137) όπως προσετέθη με το άρθρο 27 του Ν. 2081/1992 
(Α’ 154). 

6. Τις διατάξεις του άρθρου 7Ν. 1275/82 (Α 100). 

7. Την υπ’ αριθμ. 80078/4.10.96 (Β. 924) Κοινή Από¬ 


φαση του Πρωθυπουργού και του Υπουργού Εργασίας και 
Κοινωνικών Ασφαλίσεων. 

8. Το γεγονός ότι από την απόφαση αυτή προκαλείται 
δαπάνη ύψους περίπου 10 εκατ. δρχ. ετησίως η οποία δεν 
βαρύνει τον Κρατικό Προϋπολογισμό, αλλά τον προϋπολο¬ 
γισμό του Ταμείου Προνοίας Προσωπικού Εμπορικών & 
Βιομηχανικών Επαγγελματικών & Βιοτεχνικών Επιμελητη¬ 
ρίων του Κράτους για την οποία έχει εγγράφει ανάλογη πί¬ 
στωση στον προϋπολογισμό του Ταμείου με ΚΑ.Ε. 0631, 
για δε τα επόμενα τέσσερα (4) έτη προβλέπεται να προ- 
κληθεί ισόποση δαπάνη για την οποία θα εγγραφούν οι 
σχετικές πιστώσεις. 

9. Το 6749/121/26.2.98 έγγραφο του Υπουργού Εθνι¬ 
κής Οικονομίας. 

10. Την 8/19.3.98 γνώμη του Δ.Σ. του Ταμείου Προ¬ 
νοίας Προσωπικού Εμπορικών & Βιομηχανικών Επαγγελ¬ 
ματικών & Βιοτεχνικών Επιμελητηρίων του Κράτους, απο¬ 
φασίζουμε: 

Το προβλεπομένο από τις καταστατικές διατάξεις του 
Ταμείου Προνοίας Προσωπικού Εμπορικών & Βιομηχανι¬ 
κών Επαγγελματικών & Βιοτεχνικών Επιμελητηρίων του 
Κράτους, αυξάνεται κατά ποσοστό 9%. 

Η απόφαση αυτή, η οποία ισχύει από 1.1.1998, να δη- 
μοσιευθεί στην Εφημερίδα της Κυβερνήσεως. 

Αθήνα, 29 Ιουλίου 1998 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡΙ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651)21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 >. 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 >· 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 >■ 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 .· 

Ανωνύμων Εταιρειών & Ε.Π.Ε. 

250.000 » 

12.500 ·· 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό, 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. | 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























